钦定古今图书集成/明伦汇编/闺媛典/第321卷 > 皇清五十四 > 童一春妻王氏
## 钦定古今图书集成/明伦汇编/闺媛典/第321卷 > 皇清五十四 > 童一春妻王氏

按《遂昌县志》：“王氏，童一春妻，比郎王圯公孙女。生而淑慧，习娴内则，兼解经书，端庄静一，言笑不苟，动合古人矩矱。于归时，年未及笄，克敦孝敬。三岁弗孕，即劝夫纳媵，连举三子，氏亦自生一男。夫亡，一体抚育，无嫡庶，岐视四子，亦依依如一母。比长，躬授句读，有丸熊画荻风。年逾六十，无疾而逝。学使屡旌之。”